open-index/open-wikipedia-markdown huggingface dataset:
Λεβ Λοσίνσκι

Ο **Λεβ Ίλιτς Λοσίνσκι** (στα ρωσικά: Лев Ильич Лошинский) είναι μαθηματικός και Σοβιετικός συνθέτης σκακιού που γεννήθηκε στη 17η Ιανουαρίου 1913 στη Βαρσοβία της Ρωσικής Αυτοκρατορίας και πέθανε στις 19 Φεβρουαρίου 1976 στη Μόσχα. Ήταν ένα από τα πρώτα τέσσερα πρόσωπα που έλαβαν τον τίτλο του διεθνούς γκραντμάστερ για τη σύνθεση σκακιού κατά τη δημιουργία του βραβείου το 1972.

## Κατάλογος βραβείων
Ο Λοσίνσκι έχει συνθέσει σχεδόν 400 προβλήματα. Πάνω από εκατό έχουν κερδίσει τα πρώτα βραβεία. Θεωρείται ένας από τους μεγαλύτερους Ρώσους προβληματιστές. Ειδικευμένος στα ορθόδοξα προβλήματα, κέρδισε τα πρώτα εννέα σοβιετικά πρωταθλήματα επίλυσης προβλημάτων σε τρεις γύρους (από το 1945 έως το 1968) και τέσσερα πρωταθλήματα σύνθεσης στην κατηγορία των προβλημάτων δύο βολών (1947-1948, 1949- 1952, 1953-1955 και 1959-1961) καθώς και το πρωτάθλημα 1965-1966 στην κατηγορία των προβλημάτων σε περισσότερες από τρεις βολές. 

## Βιογραφία
Ο Λοσίνσκι ήταν καθηγητής μαθηματικών στο Πανεπιστήμιο της Μόσχας.

## Παραπομπές


## Βιβλιογραφία
*      σύνδεσμος=
*      σύνδεσμος=
*  -->|language=en}}   -->|language=en}}   -->|language=en}} σύνδεσμος=

Κατηγορία:Ρώσοι μαθηματικοί
Κατηγορία:Σοβιετικοί μαθηματικοί
Μορίς Ουτριλό

Ο **Μορίς Ουτριλό** (26 Δεκεμβρίου 1883 - 5 Νοεμβρίου 1955), ήταν Γάλλος ζωγράφος που ειδικεύτηκε στα αστικά τοπία. Γεννημένος στην περιοχή Μονμάρτρη του Παρισιού της Γαλλίας, ο Ουτριλό ήταν ένας από τους λίγους διάσημους ζωγράφους της Μονμάρτρης.

## Βιογραφία
Ο Ουτριλό ήταν ο γιος της επίσης ζωγράφου, Σουζάν Βαλαντόν, που ήταν τότε μοντέλο ενός δεκαοχτάχρονου καλλιτέχνη. Ποτέ δεν αποκαλύφθηκε ποιος ήταν ο πατέρας του παιδιού της. Εικάζεται ότι ήταν γόνος από έναν δεσμό της με έναν επίσης νέο ερασιτέχνη ζωγράφο με την επωνυμία Μπόισι ή με τον καθιερωμένο ζωγράφο Πιέρ Πυβί ντε Σαβάν ή ακόμα και με τον Πιερ Ωγκύστ Ρενουάρ. Το 1891, ένας Ισπανός καλλιτέχνης, Miguel Utrillo y Molins, υπέγραψε ένα νομικό έγγραφο που αναγνώριζε την πατρότητα, αν και παραμένει το ερώτημα αν ήταν στην πραγματικότητα ο πατέρας του παιδιού.

Ο Ουτριλό όταν ενηλικιώθηκε έδειξε μια ανησυχητική τάση προς τον αλκοολισμό. Όταν μια ψυχική ασθένεια κατέλαβε τον 21χρονο Ουτριλό το 1904, η μητέρα του τον ενθάρρυνε να στραφεί στη ζωγραφική. Σύντομα έδειξε πραγματικό καλλιτεχνικό ταλέντο. Χωρίς εκπαίδευση πέρα από αυτά που του δίδαξε η μητέρα του, σχεδίαζε και ζωγράφιζε όσα έβλεπε στη Μονμάρτρη. Μετά το 1910 τα έργα του προσέλκυσαν τη προσοχή των κριτικών και μέχρι το 1920 ήταν διεθνώς αναγνωρισμένα. Το 1928, η γαλλική κυβέρνηση του απένειμε τον Σταυρό της Λεγεώνας του Ονείρου. Καθ' όλη τη διάρκεια της ζωής του, όμως, επανειλημμένα ήταν τρόφιμος σε ψυχιατρικά άσυλα.

Σήμερα, οι τουρίστες στην περιοχή οπού γεννήθηκε θα βρουν πολλούς από τους πίνακές του σε ταχυδρομικές κάρτες, ένας από τους οποίους είναι ο πολύ δημοφιλής πίνακας του 1936 με τίτλο "Montmartre Street Corner" ή "Λαπέν Αζίλ".

Στη μέση ηλικία ο Ουτριλό έγινε έντονα θρησκευόμενος και το 1935, σε ηλικία πενήντα δύο ετών, παντρεύτηκε τη Λούσι Βαλόρε και μετακόμισε στο Λε Βεσινέτ, λίγο έξω από το Παρίσι. Από τότε, ένιωθε ανίκανος να δουλεύει στην ύπαιθρο και άρχισε να ζωγραφίζει τοπία που έβλεπε από τα παράθυρα, από κάρτες και από τη μνήμη του.

Αν και στη ζωή του βασανίστηκε από τον αλκοολισμό, έζησε μέχρι τα 70 του. Ο Μορίς Ουτριλό πέθανε από μια πνευμονική νόσο και θάφτηκε στο "Cimetière Saint-Vincent" στη Μονμάρτρη. 

## Εκθέσεις και πωλήσεις το 2010
Το 2010 διοργανώθηκαν πολλές αναδρομικές εκθέσεις στο Μουσείο Τέχνης του Πανεπιστημίου Oglethorpe και στη Μονμάρτρη, που κατέληξαν σε δημοπρασία 30 έργων του Ουτριλό στις 30 Νοεμβρίου 2010. 

## Παραπομπές


Κατηγορία:Γάλλοι ζωγράφοι του 19ου αιώνα
Κατηγορία:Γάλλοι ζωγράφοι του 20ού αιώνα
Δημήτρης Δημητρίου (πολιτικός)

Ο **Δημήτρης Δημητρίου** (Λευκωσία, 4 Μαΐου 1981) είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ.

## Βιογραφικά στοιχεία
Ο Δημήτρης Δημητρίου γεννήθηκε στην Λευκωσία στις 4 Μαΐου 1981. Σπούδασε ηλεκτρολογική μηχανική και τεχνολογία υπολογιστών στην Πολυτεχνική Σχολή του Πανεπιστημίου Πατρών και ακολούθησε μεταπτυχιακές σπουδές στη διοίκηση επιχειρήσεων στο Πανεπιστήμιο Κύπρου. Εργάζεται ως ηλεκτρολόγος μηχανικός. Ομιλεί, πέρα από την ελληνική, και την αγγλική γλώσσα. 

Είναι νυμφευμένος με τη Ντίνα Πέγκα και έχουν μια κόρη.

## Πολιτική σταδιοδρομία
Κατά την περίοδο των φοιτητικών του χρόνων διετέλεσε ηγετικό στέλεχος της ΦΠΚ Πρωτοπορία Πάτρας. Ακολούθως προσχώρησε στη ΝΕΔΗΣΥ και συνεργάστηκε με Γιαννάκη Κασουλίδη και Αβέρωφ Νεοφύτου.

Στις προεδρικές εκλογές του 2008 υποστήριξε την υποψηφιότητα Γιαννάκη Κασουλίδη, ως στέλεχος στο εκλογικό του επιτελείο δίπλα από Λουκά Φουρλά και Μιχάλη Σοφοκλέους.

Την περίοδο 2009-2011 ήταν αντιπρόεδρος της Νεολαίας του Δημοκρατικού Συναγερμού (ΝΕΔΗΣΥ). 

Στις προεδρικές εκλογές του 2013 υποστήριξε την υποψηφιότητα Νίκου Αναστασιάδη . 

Την περίοδο 2013-2017 ήταν πρόεδρος της Οργάνωσης Νέων Επιστημόνων (ΟΝΕ) του ΔΗΣΥ. Από τον Ιούλιο του 2018 μέχρι τον Φεβρουάριο του 2023 διετέλεσε εκπρόσωπος τύπου του ΔΗΣΥ. Με την παραίτησή του τον διαδέχθηκε ο βουλευτής του κόμματος Ονούφριος Κουλλά.

Εκλέχτηκε βουλευτής στις βουλευτικές εκλογές του 2016 στην Εκλογική Περιφέρεια Λευκωσίας με τον ΔΗΣΥ για την ΙΑ΄ Κοινοβουλευτική Περίοδο. Ως βουλευτής, ήταν αναπληρωτής πρόεδρος της Κοινοβουλευτικής Επιτροπής Νομικών και μέλος της Κοινοβουλευτικής Επιτροπής Γεωργίας και Φυσικών Πόρων και της Κοινοβουλευτικής Επιτροπής Μεταφορών, Επικοινωνιών και Έργων.

Στις προεδρικές εκλογές του 2018 υποστήριξε την υποψηφιότητα Νίκου Αναστασιάδη. Επανεκλέχθηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

Κατά την περίοδο των προεδρικών εκλογών του 2023 υποστήριξε την υποψηφιότητα Αβέρωφ Νεοφύτου. Μετά την ήττα του Νεοφύτου και την παραίτησή του από την ηγεσία, υπέβαλε στις 21 Φεβρουαρίου την υποψηφιότητά του για την προεδρία του ΔΗΣΥ, όπως έπραξε και η πρόεδρος της Βουλής των Αντιπροσώπων Αννίτα Δημητρίου.   Στις εσσωκομματικές εκλογές της 11ης Μαρτίου επικράτησε η Δημητρίου με 69,1% (σε ψήφους 14.287), ενώ ο Δημητρίου είχε 6.365 ψήφους ή 30,8%. 
## Παραπομπές

## Πηγές
*
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λευκωσίας
Κατηγορία:Κύπριοι ηλεκτρολόγοι μηχανικοί
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Ελεύθερο Ιωαννίνων

:*Για οικισμό στην Ελλάδα με το ίδιο όνομα δείτε το λήμμα: [[Ελεύθερο Γρεβενών]]*

Το **Ελεύθερο** (πρώην *Γκρισπάνη* και *Γκριζμπάνι*) είναι ορεινό χωριό του δήμου Κόνιτσας στον νομό Ιωαννίνων της Ηπείρου. Κτισμένο σε υψόμετρο 874 μέτρων συμπεριλαμβάνεται στην ιστορική περιοχή των Μαστοροχωρίων. Σύμφωνα με την απογραφή του 2011, ο πληθυσμός του ανέρχεται στους 75 κατοίκους.

## Τοποθεσία
Το Ελεύθερο βρίσκεται στις νοτιοδυτικές πλαγιές της κορυφής Κλέφτης του Σμόλικα, βόρεια του Αώου ποταμού, στα βορειοδυτικά όρια του Εθνικού Δρυμού Βίκου - Αώου. Είναι κτισμένο σε τοποθεσία με πολλά τρεχούμενα νερά και μέσα από αυτό περνάει ο χείμαρρος Περδικαδίσιος που καταλήγει στον Αώο. Έχει θέα τις δασωμένες πλαγιές του όρους Τραπεζίτσα. Το Ελεύθερο απέχει 82,5 χλμ. βόρεια από τα Ιωάννινα και 19 χλμ. δυτικά από την Κόνιτσα.

## Ονομασία
Η παλιά ονομασία του χωριού ήταν *Γκρισπάνη* και υπό αυτήν αναφέρεται το 1919 στο ΦΕΚ 184Α-19/08/1919 να ορίζεται έδρα της ομώνυμης κοινότητας. Σχετικά με την προέλευσή της, έχει υποστηριχτεί πως αυτή είναι σλαβική ή ελληνοτουρκική. Ο οικισμός μετονομάστηκε σε Ελεύθερο το 1927.

## Ιστορικά στοιχεία
Ιστορικά το Ελεύθερο ανήκει στα Μαστοροχώρια. Σύμφωνα με την τοπική παράδοση, το χωριό δημιουργήθηκε κατά τα μέσα του 16ου αιώνα, έχοντας ως πυρήνα άτομα που είχαν εγκατασταθεί στην ευρύτερη περιοχή, προερχόμενα από ένα ομώνυμο κατεστραμμένο χωριό που βρισκόταν κοντά στην Πλακωτή Θεσπρωτίας. Οι κάτοικοι του Ελεύθερου διετέλεσαν καθ' όλη τη διάρκεια της Τουρκοκρατίας κολίγοι Αλβανών μουσουλμάνων μπέηδεων. Το χωριό αποδεσμεύτηκε τυπικά από το συγκεκριμένο νομικό καθεστώς το 1927, με σχετικό νόμο του ελληνικού κράτους που αφορούσε απαλλοτριώσεις. Σύμφωνα με την οθωμανική απογραφή του 1895, το Ελεύθερο διέθετε 493 κατοίκους (232 άνδρες και 261 γυναίκες) κατανεμημένους σε 136 φορολογικούς χανέδες. Απελευθερώθηκε από τον Ελληνικό Στρατό κατά τη διάρκεια των Βαλκανικών Πολέμων και σύμφωνα με την πρώτη ελληνική απογραφή που διενεργήθηκε το 1913 στα νέα εδάφη του κράτους είχε 475 κατοίκους. Το 1943 το χωριό πυρπολήθηκε από τις γερμανικές δυνάμεις Κατοχής.

## Σημεία ενδιαφέροντος
Χαρακτηριστικό του είναι οι πολλές εκκλησίες και ξωκλήσια καθώς και οι νερόμυλοι που υπάρχουν μέσα και γύρω από αυτό. Αξιοθέατα της περιοχής θεωρούνται ο καταρράκτης που βρίσκεται στην είσοδο του χωριού από Κόνιτσα με ύψος 35 μέτρα, τα ερείπια αρχαίου κάστρου στη τοποθεσία  "Παλαιόκαστρο" και η Δρακόλιμνη του Σμόλικα σε υψόμετρο 2.200 μέτρων.

## Διοικητικά στοιχεία
Κατά την ύστερη περίοδο της Τουρκοκρατίας, το χωριό ανήκε στον καζά Κόνιτσας. Μετά την ενσωμάτωσή του στο ελληνικό κράτος διετέλεσε έδρα κοινότητας της επαρχίας Κόνιτσας. Από το 1997 ανήκει στον δήμο Κόνιτσας, ενώ σύμφωνα με το σχέδιο Καλλικράτης, αποτελεί τη τοπική κοινότητα Ελευθέρου που υπάγεται στη δημοτική ενότητα Κόνιτσας του ομώνυμου δήμου.

## Απογραφές πληθυσμού

## Παραπομπές


## Εξωτερικοί σύνδεσμοι
* Ελεύθερο - Πληροφορίες & Ιστορία από τον ιστότοπο https://web.archive.org/web/20190118224029/http://www.konitsa.gr/

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κόνιτσας
Ανδρέας Κανονίδης

O **Ανδρέας Κανονίδης** (26 Ιουλίου 1991) είναι Έλληνας επαγγελματίας καλαθοσφαιριστής που αγωνίζεται για την Α.Γ.Ε. Χαλκίδας . Έχει ύψος 2,01 μέτρα και αγωνίζεται στη θέση του πάουερ φόργουορντ. 

## Επαγγελματική Καριέρα
Άρχισε να παίζει μπάσκετ στην ομάδα νέων Αστέρια Θεσσαλονίκης και στη συνέχεια στις ακαδημίες του Πανιωνίου. Ξεκίνησε την επαγγελματική του σταδιοδρομία κατά τη διάρκεια της σεζόν 2008-09, με την ομάδα του Πανιωνίου. Το 2010 μετακόμισε στον Ηλυσιακό και στη συνέχεια, το 2012, στο Μαρούσι . 

Ακολούθως, έπαιξε με το Περιστέρι, πριν μετακομίσει στο Ρέθυμνο και στη συνέχεια στον Κόροιβο Αμαλιάδας.  

Στις 24 Αυγούστου 2015, υπέγραψε με τη Δοξά Λευκάδας της Α2 Εθνικής, πριν μετακομίσει στην ομάδα των Εκπαιδευτηρίων Δούκα.  

Το 2017, υπέγραψε στον Ιωνικό Νικαίας, όπου την ίδια σεζόν 2017-18 κέρδισε το πρωτάθλημα της Γ' Εθνικής και την άνοδο στην Β' Εθνική. Την σεζόν 2018-19 κατέκτησε ξανά το πρωτάθλημα, αυτήν τη φορά της Β' Εθνικής και την άνοδο στην Elite League. 

Την σεζόν 2020-21 αγωνίστηκε για την Δάφνη Δαφνίου στην Elite League. 

Την σεζόν 2021-22 αγωνίστηκε για τον Αμύντα στην Elite League. 

Την σεζόν 2022-23 αγωνίστηκε για το Παλαιό Φάληρο στην Β' Εθνική. 

Την σεζόν 2023-24 αγωνίστηκε για τον  Μίλωνα με τον οποίο κατέκτησε το πρωτάθλημα της Elite League. 

Τη σεζόν 2024-25 υπέγραψε με τον ΑΟ Μυκόνου και κατέκτησε το πρωτάθλημα της Elite League (Α2). Επίσης την ίδια σεζόν συμπεριλήφθηκε στην καλύτερη πεντάδα του πρωταθλήματος. Στο τέλος της σεζόν έφυγε από την ομάδα. 

## Εθνική Ελλάδας
Ο Κανονίδης έπαιξε με τις μικρές εθνικές ομάδες της Ελλάδας. Αγωνίστηκε στο Πανευρωπαϊκό Πρωτάθλημα καλαθοσφαίρισης κάτω των 16 ετών του 2007, στο Πανευρωπαϊκό Πρωτάθλημα καλαθοσφαίρισης κάτω των 18 ετών του 2009 και στο Πανευρωπαϊκό Πρωτάθλημα καλαθοσφαίρισης κάτω των 20 ετών του 2011. 

## Τίτλοι-Διακρίσεις

### Συλλογικοί
Πρωταθλητής Elite League(2): 2024,2025

Πρωταθλητής Β' Εθνικής(1): 2019

Πρωταθλητής Γ' Εθνικής(1): 2018

### Ατομικοί
Καλύτερη πεντάδα Elite League(1): 2025

## Παραπομπές


## Εξωτερικοί σύνδεσμοι

* Προφίλ Euroleague.net 
* Προφίλ FIBA 
* Eurobasket.com Προφίλ 
* Ελληνική Καλάθι Λιγκ Προφίλ  

Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Εκπαιδευτηρίων Δούκα
Κατηγορία:Καλαθοσφαιριστές Δόξας Λευκάδας
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Δάφνης Δαφνίου
Κατηγορία:Καλαθοσφαιριστές Α.Ο. Μυκόνου
Κατηγορία:Έλληνες καλαθοσφαιριστές
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Β΄ Εθνικής Ελλάδας
Χουάντερσον

Ο **Χουάντερσον Τζούνιορ ντα Σίλβα Σάντος** (*Huanderson Junior da Silva Santos*, γενν. στις 3 Αυγούστου 1983), ευρέως γνωστός ως **Χουάντερσον**, είναι Βραζιλιάνος ποδοσφαιριστής, ο οποίος αγωνίζεται ως τερματοφύλακας για τον Καραϊσκάκη Άρτας. 

## Σταδιοδρομία

### Βραζιλία
Ο Χουάντερσον ξεκίνησε τη σταδιοδρομία του με την Ιράτι το 2004. Από τότε και ύστερα μετακινούταν σε διαφορετική ομάδα, σχεδόν ετησίως, αγωνιζόμενος για τις: Γκουαρανί, XV ντε Ζαού, Ρόμα Απουρακάνα, Ατλέτικο Γκοϊανιένσε, Φρανκάνα, Αραγκουαΐνα και Γκοϊανέσια. 

### Ευρώπη
Στις 8 Ιουνίου 2011, υπέγραψε στην πορτογαλική ομάδα Ρίο Άβε. Αφού ήταν αναπληρωματικός στους πρώτους αγώνες της σεζόν, τελικά έκανε το ντεμπούτο του σε αγώνα της πέμπτης αγωνιστικής εναντίον της Λεϊρία.

Στις 25 Σεπτεμβρίου 2012, υπέγραψε στον Ηρακλή, που συμμετείχε στη Φούτμπολιγκ. Έκανε το ντεμπούτο του για το σύλλογο στις 12 Νοεμβρίου 2012, σε έναν αγώνα εναντίον του Απόλλωνα Σμύρνης. Μετά από μια σειρά καλών επιδόσεων, υπέγραψε επέκταση του συμβολαίου του με το σύλλογο μέχρι τις 30 Ιουνίου 2016.  

Μετά από πέντε χρόνια στον Ηρακλή, στις 5 Σεπτεμβρίου 2017, ο Απόλλων Σμύρνης ανακοίνωσε επίσημα την μεταγραφή του έμπειρου Βραζιλιανού τερματοφύλακα, μέχρι το τέλος της σεζόν 2017-18.

Το καλοκαίρι του 2020 υπέγραψε μονοετές συμβόλαιο στην ομάδα του Καραϊσκάκη Άρτας που αγωνίζεται στην Σούπερ Λιγκ 2 . 

## Παραπομπές


## Εξωτερικοί σύνδεσμοι
* Προφίλ στον επίσημο ιστότοπο του Ηρακλή
*Προφίλ στο Transfermarkt.com

Κατηγορία:Βραζιλιάνοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ιράτι Σπορτ Κλουμπ
Κατηγορία:Ποδοσφαιριστές Γκουαρανί Φουτεμπόλ Κλούμπε
Κατηγορία:Ποδοσφαιριστές Εσπόρτε Κλούμπε XV ντε Νοβέμπρο (Ζαού)
Κατηγορία:Ποδοσφαιριστές Ατλέτικο Κλούμπε Γκοϊανιένσε
Κατηγορία:Ποδοσφαιριστές Ασοσιασάο Ατλέτικα Φρανκάνα
Κατηγορία:Ποδοσφαιριστές Ρίο Άβε ΦΚ
Κατηγορία:Ποδοσφαιριστές Πριμέιρα Λίγκα
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Α.Ε. Καραϊσκάκης
Συνδικαλισμός

Ο **συνδικαλισμός** είναι ένα κοινωνικό και πολιτικό κίνημα που έχει στόχο την προάσπιση των δικαιωμάτων και των συμφερόντων των εργαζομένων μέσω της συλλογικής δράσης. Εκφράζεται κυρίως μέσω των συνδικάτων – δηλαδή οργανώσεων εργαζομένων ανά επαγγελματικό κλάδο ή χώρο εργασίας.Ο όρος συνδικαλισμός έχει αρχαιοελληνική προέλευση από το "συνδικάτο" που σημαίνει συνήγορος, υπερασπιστής.

Πρόκειται για μια συλλογική δραστηριότητα ανθρώπων που ασκούν το ίδιο επάγγελμα και δραστηριοποιούνται με στόχους την προάσπιση των κοινών τους συμφερόντων και την προβολή των διεκδικήσεών τους. Μορφές συνδικαλισμού είναι η ίδρυση επαγγελματικών ενώσεων (σωματείων, συνδικάτων), η ψήφιση πλαισίων με αμεσοδημοκρατικές διαδικασίες, η συλλογική προβολή και διεκδίκηση αιτημάτων, η απεργία κτλ.

Συνήθως, με την χρήση του όρου ταυτίζεται το αγωνιστικό ρεύμα του εργατικού κινήματος, με ριζοσπαστικά χαρακτηριστικά και στάση αντιπολίτευσης στις εκάστοτε κυβερνήσεις. Παρόλα αυτά, ο συνδικαλισμός αναφέρεται σε όλες τις συνελεύσεις και δράσεις των διαφόρων επαγγελματικών σωματείων, ενώ στο παρελθόν και σε διάφορα κράτη, έχουν επικρατήσει και άλλα ρεύματα συνδικαλισμού όπως ο κορπορατικός, ο χριστιανικός, ο αναρχοσυνδικαλιστικός και ο φασιστικός.

## Ιστορικό
Η έννοια της συνδικαλιστικής επανάστασης ή του επαναστατικού συνδικαλισμού εμφανίστηκε στα γαλλικά σοσιαλιστικά περιοδικά το 1903 όταν η γαλλική Γενική Συνομοσπονδία Εργασίας (Confederation générale du travail, CGT) χρησιμοποίησε τον όρο για να περιγράψει το νόημα του συνδικαλισμού. Ο Λάρι Πέτερσον δίνει έναν πιο περιοριστικό ορισμό του συνδικαλισμού βάσει μερικών κριτηρίων:

*Διαφωνία με τα πολιτικά κόμματα.
*Η γενική απεργία ως το υπέρτατο επαναστατικό όπλο.
*Αντικατάσταση του κράτους από μια "ομοσπονδιακή, οικονομική οργάνωση της κοινωνίας".
*Καθιέρωση των συνδικάτων ως των βασικών δομικών στοιχείων μιας μετα-καπιταλιστικής κοινωνίας.

## Παραπομπές



Κατηγορία:Οικονομικές αντιλήψεις
Κατηγορία:Εργασιακή οικονομική
Κατηγορία:Κοινωνικά κινήματα
Γερακαρού Θεσσαλονίκης

Η **Γερακαρού** είναι χωριό και κοινότητα του δήμου Λαγκαδά. Πριν από την ψήφιση του νόμου Καλλικράτη της τοπικής αυτοδιοίκησης το 2011 ήταν μέρος του δήμου Κορωνείας, του οποίου ήταν έδρα. Σύμφωνα με την απογραφή του 2021 υπήρχαν 1.080 κάτοικοι στο χωριό. Η κοινότητα της Γερακάρους καλύπτει έκταση 17.847 τ.χλμ.
## Πληθυσμός

## Εκπαίδευση
Στο κέντρο του χωριού υπάρχει το νηπιαγωγείο και το δημοτικό σχολείο. Οι υπόλοιποι μαθητές εξυπηρετούνται από το Γυμνάσιο - Λύκειο Λαγκαδικίων.

## Αξιοθέατα
* Το πάρκο αναψυχής και το δασάκι στη νότια μεριά του χωριού.
* Το ποτάμι, με εκβολή από το όρος Χορτιάτη, που καταλήγει στη λίμνη Κορώνεια.
* Το κεντρικό πάρκο που βρίσκεται στην πλατεία του χωριού.
* Ο μικρός καταρράκτης στη νοτιοανατολική πλευρά του χωριού.

## Γειτονικές περιοχές

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Μπουράκ Χακί

O **Μπουράκ Χακί** (τουρκικά: **Burak Hakki**, γενν. Κωνσταντινούπολη, 23 Μαΐου 1972) είναι Τούρκος ηθοποιός και πρώην μοντέλο.

## Βιογραφία
Γεννήθηκε το 1972 στην Κωνσταντινούπολη από τους Τζιχάτ και Γκιουλσούμ Χακί. Είναι απόφοιτος του τμήματος Οικονομικών Επιστημών του Πανεπιστημίου της Κωνσταντινούπολης.

Ξεκίνησε τη καριέρα του στο χώρο του θεάματος ως μοντέλο και ασχολήθηκε με το modeling για τουλάχιστον δέκα χρόνια. Συμμετείχε σε επιδείξεις μόδας, διαφημιστικές καμπάνιες και έλαβε μέρος σε πολλούς διαγωνισμούς. Το 1994 βραβεύτηκε ως το "Καλύτερο Μοντέλο της Τουρκίας". Στο διάστημα 1995-2003 συνεργάστηκε με διάφορα πρακτορεία μοντέλων, κυρίως σε Ιταλία, Γερμανία, Αυστρία, Γαλλία και Ελβετία. Το 1995 ψηφίστηκε ως το 4ο καλύτερο μοντέλο φωτογραφίας στο διαγωνισμό Manhunt International στην Αυστραλία ενώ το 1997 εκπροσώπησε την Τουρκία στο διαγωνισμό Meditterranee στην Τυνησία και βγήκε 2ος. Το υποκριτικό του ντεμπούτο, έγινε το 2000, μέσα από τη σειρά «Zehirli Çiçek».

## Προσωπική ζωή
Από το 2001 μέχρι το 2012 ήταν παντρεμένος με την επίσης ηθοποιό Σεμά Σιμσέκ, με την οποία απέκτησε έναν γιο, τον Ριούζγκαρ (γενν. 15 Ιανουαρίου 2008). Από το 2017 μέχρι το 2020 ήταν ζευγάρι με την Ελληνίδα μοντέλο Χαρά Παππά, που έγινε γνωστή στο τηλεοπτικό κοινό από τη συμμετοχή της στο «Greece's Next Top Model».

## Φιλμογραφία
### Τηλεόραση

### Κινηματογράφος

Κατηγορία:Τούρκοι ηθοποιοί
Αλβίζε Γ΄ Μοτσενίγκο

Ο **Αλβίζε Γ΄ Μοτσενίγκο** ή **Σεμπαστιάνο Μοτσενίγκο** (29 Αυγούστου 1662 - 21 Μαΐου 1732), μέλος της Οικογένειας Μοτσενίγκο ήταν ο 112ος Δόγης της Βενετίας (24 Αυγούστου 1722 - 21 Μαΐου 1732). Διετέλεσε από την Δημοκρατία της Βενετίας δυο φορές Προβλεπτής στην Δαλματία (1696 - 1702) και (1717 - 1720).
Ο Αλβίζε Γ΄ Μοτσενίγκο ήταν ο πιο διάσημος Δόγης της Βενετίας τον 18ο αιώνα, ανέβηκε στην εξουσία την εποχή που η Δημοκρατία ξεκίνησε μια μεγάλη περίοδο παρακμής που ολοκληρώθηκε με την πτώση της (1797). Αφιέρωσε το μεγαλύτερο μέρος της ζωής του πολεμώντας σκληρά για να υπερασπιστεί τις Βενετικές κτήσεις στα Βαλκάνια από την Οθωμανική Αυτοκρατορία.

## Η πολιορκία της Κέρκυρας

Μετά την έκρηξη του Έβδομου Βενετοτουρκικού πολέμου και την εύκολη ανακατάληψη της Πελοποννήσου (1716) οι Οθωμανοί ξεκίνησαν την πολιορκία της Κέρκυρας, οι δυνάμεις των Βενετών με αρχηγό τον ίδιο τον Σεμπαστιάνο Μοτσενίγκο ήρθαν να υπερασπιστούν το νησί. Οι Οθωμανοί εμφανίστηκαν στο Βουθρωτό στην γειτονική Αλβανία με 33.000 άντρες, από εκεί μεταφέρθηκαν στην παραλία της Ιψού (8 Ιουλίου 1716). Ο στόλος των Βενετσιάνων νίκησε τους Οθωμανούς στο Κανάλι της Κέρκυρας, οι Οθωμανοί αφού κατέλαβαν μερικά κάστρα (19 Ιουλίου 1716) πολιόρκησαν 22 μέρες την πρωτεύουσα. Οι 5.000 Βενετσιάνοι μαζί με τους μισθοφόρους τους υπό την ηγεσία του Σεμπαστιάνο Μοτσενίγκο και οι 3.000 Κερκυραίοι υπό την ηγεσία του κόμη Ματία φον ντερ Σούλενμπουργκ υπερασπίστηκαν για άλλη μια φορά επιτυχώς το νησί. Οι Οθωμανοί έλυσαν την πολιορκία και αποχώρησαν ηττημένοι.

## Δόγης της Βενετίας

Η Δημοκρατία αντάμειψε τον Σεμπαστιάνο Μοτσενίγκο για τις υπηρεσίες του και τον διόρισε για δεύτερη φορά Προβλεπτή της Βενετικής Δαλματίας (1717 - 1720). Στην δεύτερη θητεία του μπόρεσε να καταλάβει πολλά παραλιακά λιμάνια όπως το Σίγκνο και το Ίμοτσκι τα οποία κέρδισε η Βενετία από τους Τούρκους και κατοχυρώθηκαν στην Δημοκρατία με την Συνθήκη του Πασάροβιτς. Τα νέα Δαλματικά σύνορα ανάμεσα στην Βενετσιάνικη και την Οθωμανική επικράτεια ονομάστηκαν *"Γραμμή του Μοτσενίγκο"*. Σε δυο χρόνια μετά την λήξη της δεύτερης θητείας του εξελέγη Δόγης της Βενετίας μετά τον θάνατο του Τζοβάνι Β΄ Κορνέρ (12 Αυγούστου 1722), παρέμεινε στην θέση αυτή μέχρι τον θάνατο του (21 Μαΐου 1732). Η ταφή του έγινε στον Ναό Αγίων Ιωάννου και Παύλου παραδοσιακό τόπο ταφής των Δόγηδων της Βενετίας από τον 15ο αιώνα.

## Παραπομπές
 		


## Εξωτερικοί σύνδεσμοι

*Γραμμή του Μοτσενίγκο
*Γραμμή του Μοτσενίγκο
*Ιστορία της Κέρκυρας

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Κατηγορία:Οικογένεια Μοτσενίγκο
Βιντάρμπα

μικρογραφία|Χάρτης της Βιντάρμπα
Η **Βιντάρμπα** είναι η ανατολική περιοχή της Ινδικής πολιτείας Μαχαράστρα. Καταλαμβάνει το 31.6% της συνολικής έκτασης και κατέχει το 21.3% του συνολικού πληθυσμού της Μαχαράστρα. Συνορεύει με τη πολιτεία Μαντία Πραντές στα βόρεια, τη Τσατίσγκαρ προς τα ανατολικά, τη Τελανγκάνα προς τα νότια και τις περιοχές Μαραθβάντα και Χαντές της Μαχαράστρα προς τα δυτικά. Βρίσκεται στην κεντρική Ινδία και έχει δικό της πλούσιο πολιτιστικό και ιστορικό υπόβαθρο, διακριτό από το υπόλοιπο της Μαχαράστρα. Η μεγαλύτερη πόλη στη Βιντάρμπα είναι Ναγκπούρ και μετά έρχεται το Αμαραβάτι. Η πλειοψηφία των ντόπιων μιλά τις διαλέκτους Βαρχάντι και Ζάντι των Μαράτι.

## Παραπομπές


Κατηγορία:Περιοχές της Ινδίας
Μυλωνάς

Το επώνυμο **Μυλωνάς/Μυλωνά** πιθανόν αναφέρεται στους:
* Αλέξανδρος Μυλωνάς (1881–1967), Έλληνας οικονομολόγος, πολιτικός και συγγραφέας
* Γεώργιος Μυλωνάς (αρχαιολόγος) (1898–1988), Έλληνας αρχαιολόγος
* Γεώργιος Μυλωνάς (πολιτικός) (1919–1998), Έλληνας πολιτικός
* Γιάννης Μυλωνάς (γενν. 1969), Έλληνας πρώην καλαθοσφαιριστής
* Διονύσιος Γ. Μυλωνάς (1900–1977), Έλληνας βουλευτής
* Θανάσης Μυλωνάς (1938–1989),  Έλληνας ηθοποιός
* Κυριακός Μυλωνάς (1836–1914), Έλληνας αρχαιολόγος
* Μιχάλης Μυλωνάς (γενν. 1950),  Έλληνας πρώην διεθνής ποδοσφαιριστής
* Νικόλαος Μ. Μυλωνάς (1816–1890), Ρώσος υποναύαρχος
* Ξανθή Μυλωνά (γενν. 1980), Ελληνίδα πετοσφαιρίστρια
* Παύλος Μυλωνάς (αρχιτέκτονας) (1915–2005), Έλληνας αρχιτέκτονας
* Παύλος Μυλωνάς (πολιτικός) (γενν. 1967), ελληνοκύπριος δημοσιογράφος και πολιτικός
* Παύλος Μυλωνάς (τραπεζίτης), διοικητής της Εθνικής Τράπεζας της Ελλάδας
* Ραλλού Μάνου-Μυλωνά (1915–1988), Ελληνίδα χορογράφος
* Σπυρίδων Ι. Μυλωνάς (1778–1837), Ρωσος στρατιωτικός
* Χάρης Μυλωνάς (γενν. 1978), Έλληνας πολιτικός επιστήμονας

Κατηγορία:Ελληνικά επώνυμα
Οικογένεια Μοτσενίγκο

Η **Οικογένεια Μοτσενίγκο** ήταν από τις κορυφαίες Βενετικές οικογένειες που κυβέρνησε την Δημοκρατία της Βενετίας με επτά δόγηδες.

*Τομμάζο Μοτσενίγκο Δόγης της Βενετίας (1414 - 1423). Επέκτεινε σημαντικά την Βενετία και κατέλαβε πολλές περιοχές στην Ιταλική χερσόνησο όπως την Ούντινε, την Σιβιντάλ, την Φέλτρε, την Μπελούνο και το μεγαλύτερο τμήμα της επαρχίας Φρίουλι.
*Πιέτρο Μοτσενίγκο, δόγης της Βενετίας (1474 - 1476). Αναδιοργάνωσε τον Βενετσιάνικο στρατό που είχε διαλυθεί από την εποχή που οι Οθωμανοί κατέλαβαν την Χαλκίδα (1470) και πέτυχε σημαντικές νίκες απέναντι τους όπως στην Σμύρνη και στα Σκόδρα
*Τζοβάννι Μοτσενίγκο, δόγης της Βενετίας (1478 - 1485), μικρότερος αδελφός του δόγη Πιέτρο Μοτσενίγκο.
*Αλβίζε Α΄ Μοτσενίγκο, δόγης της Βενετίας (1570 - 1577). Ο Αλβίζε Α΄ ήταν ο μεγάλος νικητής στην Ναυμαχία της Ναυπάκτου (1571) στην οποία οι Βενετοί και οι ενωμένες χριστιανικές δυνάμεις συνέτριψαν τους Οθωμανούς στον Κορινθιακό κόλπο. Οι Βενετοί δεν είχαν ωστόσο κανένα σημαντικό κέρδος επειδή η Κύπρος που είχαν καταλάβει οι Οθωμανοί την προηγούμενη χρονιά (1570) παρέμεινε σε αυτούς. Τα τελευταία χρόνια της ζωής του έπεσε σε κατάθλιψη και τελικά αυτοκτόνησε.
*Αλβίζε Β΄ Μοτσενίγκο, δόγης της Βενετίας (1700 - 1709). Την εποχή του ξεκίνησε η παρακμή για την Δημοκρατία της Βενετίας, με τον διάδοχο του Τζοβάνι Β΄ Κορνέρ οι Οθωμανοί θα ανακαταλάβουν την Πελοπόννησο.
*Αλβίζε Γ΄ Μοτσενίγκο, δόγης της Βενετίας (1722 - 1732), ο κορυφαίος δόγης της οικογένειας. Διακρίθηκε στον Έβδομο Βενετοτουρκικό πόλεμο στον οποίο οι Οθωμανοί μετά την εύκολη ανακατάληψη της Πελοποννήσου (1716) επιχείρησαν να καταλάβουν την Κέρκυρα. Η πολιορκία ήταν πολύ σκληρή αλλά το νησί σώθηκε χάρη στην εξίσου σκληρή αντίσταση των Κερκυραίων και τις ικανότητες του Αλβίζε Γ΄ που ήταν εκείνη την εποχή διοικητής του Βενετικού στρατού. Διορίστηκε δυο φορές από την Δημοκρατία Προβλεπτής στην Δαλματία (1696 - 1702) και (1717 - 1720), την περίοδο αυτή έκανε σημαντικές κατακτήσεις σε βάρος των Οθωμανών που κατοχυρώθηκαν με την Συνθήκη του Πασάροβιτς.
*Αλβίζε Δ΄ Μοτσενίγκο, δόγης της Βενετίας (1763 - 1778), ένας από τους τελευταίους δόγηδες πριν την οριστική κατάρρευση της Δημοκρατίας (1797). Συγκρούστηκε με τον πάπα Κλήμη ΙΓ΄ και έκανε εμπορικές συμφωνίες με την Τυνησία, το Μαρόκο, την Ρωσική Αυτοκρατορία και τις Ηνωμένες Πολιτείες Αμερικής.

## Παραπομπές
 		


## Εξωτερικοί σύνδεσμοι

*Τομμάζο Μοτσενίγκο
*Ιστορία της Κέρκυρας
*Βενετική κυριαρχία
Καπετανιανά Ηρακλείου

Τα **Καπετανιανά** είναι ορεινό χωριό της Κοινότητας Σταβιών του Δήμου Γόρτυνας στην Περιφερειακή Ενότητα Ηρακλείου της Κρήτης. Βρίσκεται στο νότιο μέρος του νομού και αμφιθεατρικά χτισμένο στις πλαγιές των Αστερουσίων, σε υψόμετρο περίπου 750 μέτρων. Απέχει μέσω του οδικού δικτύου 70,7 χιλιόμετρα από το Ηράκλειο και 21 χιλιόμετρα από την κωμόπολη του Ασημίου.

## Ονομασία
Η ονομασία του χωριού προέρχεται από τους λεγόμενους καπεταναίους του με την πλούσια συνεισφορά τους στους αγώνες κατά των Τούρκων.

## Ιστορικά στοιχεία
Η πρώτη φορά που αναφέρεται επισήμως το χωριό είναι στην τούρκικη απογραφή του 1834, ενώ σύμφωνα με ιστορικά στοιχεία, ιδρύθηκε από Σφακιανούς αγωνιστές, έπειτα από την επανάσταση του Δασκαλογιάννη.

## Εκκλησίες
Στα Καπετανινά βρίσκεται χτισμένος ναός της Παναγίας (Κοίμηση της Θεοτόκου) χρονολογείται από την βυζαντινή περίοδο και τον 15ο αιώνα και η οποία εορτάζει στις 15 Αυγούστου (Δεκαπενταύγουστο). Επίσης, στην θέση Μετζολατί, πάνω στα ερείπια αρχαίου Ιερού Κορυφής, υπάρχει μικρός ναός, αφιερωμένος στον Τίμιο Σταυρό, που εορτάζει στις 14 Σεπτεμβρίου.

## Πρόσωπα
* Θάνος Μικρούτσικος: μουσικοσυνθέτης με εξοχική κατοικία στο χωριό

## Παραπομπές


## Πηγές
* 

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Κόφινα
Κατηγορία:Δήμος Γόρτυνας
Κάρελ Βαν Φάλενς

Ο **Κάρελ Βαν Φάλενς** ή **Φάλενς** (1683 - 26 Μαΐου 1733) ήταν Φλαμανδός ζωγράφος, ειδικευμένος στις σκηνές κυνηγιού.

## Η ζωή του
Ο Φάλενς γεννήθηκε στην Αμβέρσα. Έζησε το μεγαλύτερο μέρος της ζωής του στη Γαλλία, όπου έγινε μέλος της Βασιλικής Ακαδημίας το 1726. Πολλές από τις συνθέσεις του βασίζονται στην αρμονία, τις εικονογραφικές λεπτομέρειες, τα ζωηρά και ζωντανά χρώματα και στην υφή του μεγάλου Φλαμανδού πλοιάρχου Φίλιπς Βάουβερμαν.

Έργα του Φάλενς εκτίθενται στο Εθνικό Μουσείο της Βαρσοβίας, στο Λούβρο του Παρισιού, στο Μουσείο Πόλης της Δρέσδης, στο Μουσείο Ερμιτάζ στην Αγία Πετρούπολη και στη συλλογή Φιλαντζιέρι στη Νάπολη.

Πέθανε στο Παρίσι το 1733.

## Παραπομπές


## Εξωτερικοί σύνδεσμοι
* Carel van Falens στο Artnet.com 
* Τοπίο, από τον Κύκλο του Carel van Falens 
* Carel van Falens στη βάση δεδομένων RKD

Κατηγορία:Φλαμανδοί ζωγράφοι
Χαμπιμπουλάχ Χαν

Ο **Χαμπιμπουλάχ Χαν** (3 Ιουνίου 1872 – 20 Φεβρουαρίου 1919) ήταν Εμίρης του Αφγανιστάν από το 1901 έως το 1919. Ήταν ο μεγαλύτερος γιος του Εμίρη Αμπντούρ Ραχμάν Χαν, τον οποίο διαδέχθηκε ως πρωτότοκος τον Οκτώβριο του 1901. Παππούς του ήταν ο Μοχαμάντ Αφζάλ Χαν.

## Πρώτα χρόνια
Ο Χαμπιμπουλάχ ήταν ο μεγαλύτερος γιος του Εμίρη Αμπντούρ Ραχμάν και γεννήθηκε στη Σαμαρκάνδη του Ουζμπεκιστάν το 1872. Είχε έναν μικρότερο αδερφό τον Νασρουλάχ, γεννημένο το 1874.

## Βασιλεία
Ο Χαμπιμπουλάχ ήταν ένας σχετικά μεταρρυθμιστής ηγεμόνας ο οποίος προσπάθησε να εκσυγχρονίσει τη χώρα. Κατά τη διάρκεια της βασιλείας του εργάστηκε για να φέρει σύγχρονα φαρμακευτικά υλικά και άλλου είδους τεχνολογία στο Αφγανιστάν. Το 1903, ο Χαμπιμπουλάχ ίδρυσε τη σχολή Χαμπίμπια καθώς και μία στρατιωτική ακαδημία. Εργάστηκε επίσης για να πραγματοποιήσει προοδευτικές μεταρρυθμίσεις στη χώρα του. Πραγματοποίησε διάφορες νομικές μεταρρυθμίσεις και ακύρωσε αρκετές από τις σκληρότερες ποινές. Αλλά ένας από τους κύριους συμβούλους του, ο Αμπντέλ Λατίφ, καταδικάστηκε σε θάνατο το 1903 για αποστασία. Πετροβολήθηκε μέχρι θανάτου στην Καμπούλ. Σε άλλες μεταρρυθμίσεις περιλαμβανόταν η αποσύνθεση της καταπιεστικής εσωτερικής οργάνωσης πληροφοριών που είχε ιδρυθεί από τον πατέρα του.

## Α΄ Παγκόσμιος Πόλεμος
Ο Χαμπιμπουλάχ διατήρησε την ουδετερότητα της χώρας κατά τον Α΄ Παγκόσμιο Πόλεμο, παρά τις εντατικές προσπάθειες του Σουλτάνου της Οθωμανικής Αυτοκρατορίας και μιας γερμανικής στρατιωτικής αποστολής (Αποστολή Νιντερμάγιερ-Χέντιχ) για την κατάταξη του Αφγανιστάν από την πλευρά τους. Ακόμη συνέβαλε στη μείωση των εντάσεων με τις Βρετανικές Ινδίες, υπογράφοντας συνθήκη φιλίας το 1905 και πραγματοποιώντας επίσημη επίσκεψη το 1907. Ενώ βρισκόταν στην Ινδία, έγινε μέλος του Ελευθεροτεκτονισμού στη Στοά Κονκόρντια.

## Θάνατος
Ο Χαμπιμπουλάχ δολοφονήθηκε σε θηρευτικό ταξίδι στην επαρχία Λαγκμάν στις 20 Φεβρουαρίου 1919. Η δολοφονία του πραγματοποιήθηκε από τον Μουσταφά Σεγκίρ, Ινδό κατάσκοπο, που είχε ορίσει η Βρετανία. Ο Σεγκίρ προσελήφθη και πάλι από τη Βρετανία για να δολοφονήσει τον Μουσταφά Κεμάλ Ατατούρκ. Συνελήφθη στην Άγκυρα και παραδέχθηκε ότι χρηματίστηκε από τους Βρετανούς. Κρεμάστηκε μέχρι θανάτου. Ο αδερφός του Χαμπιμπουλάχ, Νασρουλάχ Χαν τον διαδέχθηκε για σύντομο διάστημα ως εμίρης και διατηρήθηκε στην εξουσία για μία εβδομάδα μεταξύ 21 και 28 Φεβρουαρίου 1919 προτού εκθρονιστεί και φυλακιστεί από τον Αμανουλάχ Χαν, τον τρίτο γιο του Χαμπιμπουλάχ.

## Τιμές
*Ιππότης Μεγαλόσταυρος του Τάγματος των Αγίων Μιχαήλ και Γεωργίου – 1896
*Ιππότης Μεγαλόσταυρος του Τάγματος του Λουτρού – 1907

## Παραπομπές


## Βιβλιογραφία

* 

Κατηγορία:Εμίρηδες του Αφγανιστάν
Τερψιθέα Σταυρούπολης

{
  "type": "ExternalData",
  "service": "geomask",
  "ids": "Q60668509",
  "properties": {
    "fill": "#555555",
    "fill-opacity": 0.5,
    "stroke": "#000000",
    "stroke-width": 1,
    "stroke-opacity": 1
  }
}

Η **Τερψιθέα** Σταυρούπολης είναι συνοικία της Θεσσαλονίκης με μόνιμο πληθυσμό 6.978 άτομα σύμφωνα με την απογραφή του 2001. Πριν το 2011 με το σχέδιο Καποδίστριας ήταν έδρα του Δήμου Σταυρούπολης ενώ πλέον ανήκει στο Δήμο Παύλου Μελά.

## Ιστορία
Η Τερψιθέα Σταυρούπολης κατοικήθηκε για πρώτη φορά στη σύγχρονη ιστορία τις αρχές του 20ου αιώνα με την εγκατάσταση των προσφύγων της Μ.Ασίας ενώ παλαιότερα αποτελούσε ιδιοκτησία της Μονής Λαζαριστών. Από το 1950 και ύστερα η περιοχή αποτέλεσε κέντρο της καπνοβιομηχανίας από την οποία συγκρατούνταν οικονομικά. Σήμερα η περιοχή της Τερψιθέας είναι η χαρακτηριστικότερη περιοχή της δυτικής Θεσσαλονίκης κυρίως λόγω του πολύ καλού ρυμοτομικού σχεδιασμού της.

## Συγκοινωνία
Από την Τερψιθέα διέρχονται λεωφορειακές εξής γραμμές του ΟΑΣΘ: Από το κέντρο της συνοικίας η γραμμή 34, πλευρικά της συνοικίας οι γραμμές 1, 18, 27, 32, 38, 56 και 83. Η Τερψιθέα είναι προσβάσιμη από την οδό Λαγκαδά (Ανατολικά) και από την οδό Ιατρού Γωγούση (Νότια).
## Παραπομπές


Κατηγορία:Συνοικίες και περιοχές Θεσσαλονίκης
Αθλητικός Όμιλος Πρωτέας Άρτας

Ο **Αθλητικός Όμιλος Πρωτέας Άρτας** είναι σωματείο χειροσφαίρισης που ιδρύθηκε το 2012 και έχει έδρα την πόλη της Άρτας. Την τρέχουσα αγωνιστική περίοδο 2018-19 αγωνίζεται στον 2ο όμιλο της Α2 Εθνικής κατηγορίας Ανδρών (Βόρειος Όμιλος).

## Ιστορία
Η ομάδα συμμετείχε στην Β' κατηγορία ανδρών για τη σεζόν 2013-14. Για την επόμενη αγωνιστική περίοδο 2014-15, κέρδισε προαγωγή στην Εθνική Κατηγορία Α2 όπου παραμένει μέχρι σήμερα.

## Παραπομπές


Κατηγορία:Ελληνικοί σύλλογοι χειροσφαίρισης
Αθλητικός Ναυτικός Όμιλος Αργυρούπολης

Ο **Α.Ν.Ο. Αργυρούπολης**, γνωστός και ως **Αθλητικός Ναυτικός Όμιλος Αργυρούπολης**, είναι ελληνικός αθλητικός σύλλογος που δραστηριοποιείται στην Αργυρούπολη του νομού Αττικής.

Ο σύλλογος ιδρύθηκε το 1984 και ασχολείται με τον υγρό στίβο και απασχολεί τμήματα διάφορων αθλημάτων: κολύμβησης, καταδύσεων και υδατοσφαίρισης.

## Τμήμα υδατοσφαίρισης
Το τμήμα υδατοσφαίρισης ιδρύθηκε το 2017. Έναν χρόνο αργότερα το καλοκαίρι του 2018 έκανε την πρώτη του εμφάνιση στο Πανελληνίο πρωτάθλημα της Γ εθνικής όπου και έκανε μια νίκη και δυο ήττες εκ των οποίων η μια, απο την πρωταθλήτρια του πρωταθλήματος Α.Ε.Κ. (υδατοσφαίριση)

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ελληνικοί σύλλογοι κατάδυσης
Κατηγορία:Ελληνικοί σύλλογοι κολύμβησης
Κατηγορία:Ελληνικοί σύλλογοι υδατοσφαίρισης
Κυριάκος Σαββίδης

Ο **Κυριάκος Σαββίδης** (Κατερίνη, 20 Ιουνίου 1995) είναι Έλληνας επαγγελματίας ποδοσφαιριστής, ο οποίος θα αγωνίζεται ως μέσος για την Σλόβαν Μπρατισλάβας. 

## Σταδιοδρομία σε συλλόγους

Ο Σαββίδης έκανε το επαγγελματικό του ντεμπούτο στο τέλος της σεζόν 2013-14 με την ομάδα του ΠΑΟΚ. Την ίδια σεζόν πανηγύρισε το πρωτάθλημα με την ομάδα U-20, όντας ένας από τους σημαντικότερους παίκτες της. Ακολούθως, υπέγραψε ένα νέο τετραετές συμβόλαιο που θα τον κρατούσε στο σύλλογο μέχρι το καλοκαίρι του 2018.

Στις 23 Φεβρουαρίου 2016, εντάχθηκε στη σλοβακική Ζέμπλιν Μιχαλόβτσε με δανεισμό μέχρι το τέλος της σεζόν 2015-16. 

Στις 8 Ιουλίου 2016, υπέγραψε συμβόλαιο διάρκειας δύο ετών με τον Πανιώνιο, με τον ΠΑΟΚ να κατέχει το 30% σε περίπτωση μεταπώλησης του.

Στις 24 Ιανουαρίου 2019, υπέγραψε συμβόλαιο 6 μηνών με τον Άρη Θεσσαλονίκης.

Στις 8 Αυγούστου 2019, υπέγραψε νέο συμβόλαιο με τη Ζέμπλιν Μιχαλόβτσε.

Στις 9 Σεπτεμβρίου 2020, υπέγραψε συμβόλαιο με την Σπαρτάκ Τρνάβα.. Μετά από δύο χρόνια στην Τρνάβα, κι αφού κατέκτησε δύο κύπελλα Σλοβακίας, στις 4 Ιουνίου 2023, υπέγραψε τριετές συμβόλαιο με την πρωταθλήτρια Σλοβακίας, Σλόβαν Μπρατισλάβας 

## Παραπομπές


## Εξωτερικοί σύνδεσμοι

*   
* OnSports
*Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΜΦΚ Ζέμπλιν Μιχαλόβτσε
Κατηγορία:Ποδοσφαιριστές Πρωταθλήματος Σλοβακίας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σλόβαν Μπρατισλάβας
Κατηγορία:Ποδοσφαιριστές ΦΚ Σπαρτάκ Τρνάβα
Η τελευταία του υπόκλιση

**Η τελευταία  του υπόκλιση** είναι μία συλλογή 7 μικρών ιστοριών με πρωταγωνιστή τον ντετέκτιβ Σερλοκ Χολμς, που δημοσίευσε ο σερ Άρθουρ Κόναν Ντόυλ το 1917. Οι 6 ιστορίες είχαν πρωτοδημοσιευτεί αυτοτελώς στο περιοδικό *Strand*, ενώ η 7η εμφανίστηκε με την έκδοση του βιβλίου.

## Περιγραφή
Οι έξι ιστορίες εμφανίστηκαν μεμονωμένα στο μηνιαίο περιοδικό *Νήμα (Strand)* από τον Σεπτέμβριο του 1908 ως το Δεκέμβριο του 1913. Το 1917 ο σερ Άρθουρ Κόναν Ντόυλ εξέδωσε το βιβλίο *Η τελευταία του υπόκλιση (His last bow)* με τον υπότιτλο *Μερικές αναμνήσεις του Σέρλοκ Χολμς*. Στην αμερικανική έκδοση, ο υπότιτλος είναι *Μερικές παλαιότερες αναμνήσεις του Σέρλοκ Χολμς*. Υπήρχε πρόλογος "υπό του Δρ. Τζον Χ. Γουάτσον", όπου αναφερόταν ότι "ο ντετέκτιβ έχει αποσυρθεί από το επάγγελμά του και πως είναι καλά στην υγεία του, αν και με λίγους ρευματισμούς". Επίσης επαναδημοσιεύτηκε η ιστορία *H περιπέτεια του κουτιού από χαρτόνι* από τη συλλογή *Οι αναμνήσεις του Σέρλοκ Χολμς* του 1894, επειδή απουσίαζε από μετέπειτα εκδόσεις της συλλογής. Ως τελευταία υπήρχε η ιστορία *Η τελευταία υπόκλιση: Η στρατιωτική υπηρεσία του Σέρλοκ Χολμς*. Αυτή είχε δημοσιευθεί τον Σεπτέμβριο του 1917 στο εβδομαδιαίο, αμερικανικό περιοδικό *Collier*. Ένα μήνα μετά, στις 22 Οκτωβρίου 1917 έγινε η παρουσίαση του βιβλίου.

## Περιεχόμενο
# Η περιπέτεια της έπαυλης με τις γλυτσίνες (Wisteria lodge).
# Η περιπέτεια του κόκκινου κύκλου.
# Η περιπέτεια των σχεδίων του υποβρυχίου Μπρους-Πάρλινγκτον.
# Η περιπέτεια του θνήσκοντος ντετέκτιβ.
# Η εξαφάνιση της λαίδης Φράνσις Κάρφαξ.
# Η περιπέτεια του ποδιού του διαβόλου.
# Η τελευταία του υπόκλιση.

## Προσαρμογές
Οι ιστορίες μεταγράφτηκαν από τους Bert Coules, Roger Danes, Peter Ling και Robert Forrest για το ραδιόφωνο του BBC το 1993-94.

## Δείτε επίσης
* Εργογραφία του Σέρλοκ Χολμς

## Πηγές
* "His Last Bow: Some Reminiscences of Sherlock Holmes". De Encyclopédie de Conan Doyle & Sherlock Holmes. Société Sherlock Holmes de France. Retrieved 21 January 2014.
* Doyle, Arthur Conan (October 1979). The Sherlock Holmes Omnibus (2nd illustrated ed.). John Murray. ISBN 071953691X.

Κατηγορία:Συλλογές ιστοριών Σέρλοκ Χολμς από Άρθουρ Κόναν Ντόυλ
Wasteland Weekend Festival

Το Wasteland Weekend Festival είναι μεταποκαλυπτικό φεστιβάλ που διεξάγεται σε ιδιωτική έρημο στην Καλιφόρνια. Το φεστιβάλ βασίζεται σε φανταστικό κόσμο από την Αναγέννηση, που συνδυάζει τη δημιουργικότητα και τη διασκέδαση με έναν απίστευτο τρόπο. μικρογραφία|Wasteland Weekend

## Ιστορία
Το Wasteland Weekend είναι το μεγαλύτερο ετήσιο, **μετ-αποκαλυπτικό φεστιβάλ** που λαμβάνει μέρος σε μια ιδιωτική έρημο, στην Καλιφόρνια (πολιτεία των ΗΠΑ). Δημιουργήθηκε το 2010 από τους Karol Bartoszynsk, Jared Butler και James Howard. Είναι εμπνευσμένο από τις ταινίες του Mad Max και έχει εικονικά στοιχεία από τη μετ-αποκαλυπτική κουλτούρα. Η τελευταία φορά που πραγματοποιήθηκε το συγκεκριμένο φεστιβάλ ήταν στις 26 – 30 Σεπτεμβρίου 2018.       

## Θέμα
Το 2018 περισσότερο από 4.000 άνθρωποι – **άνω των 18** – πήγαν για να γιορτάσουν με φοβερά, χειροποίητα κοστούμια πολεμιστών και εξαγριωμένα, τροποποιημένα οχήματα. Είχαν την ευκαιρία να ζήσουν σε έναν δυστοπικό κόσμο με εκδηλώσεις παρμένες από τις καλύτερες ταινίες του Mad Max που μας ταξιδεύουν στην αναγέννηση. Οι επισκέπτες μεταμορφώθηκαν σε συμμετέχοντες και πιο συγκεκριμένα σε πολεμιστές. Επιπλέον, κατασκήνωναν μαζί σε φυλές χρησιμοποιώντας παρατσούκλια και συμμετείχαν σε παράξενους διαγωνισμούς με μαγιό. Ήταν ένα θεαματικό φεστιβάλ με ασυνήθιστες σκηνές: πολεμικές, ακροβατικές και πολεμιστές σε εξωπραγματικά οχήματα με πλαστά όπλα. Σε αυτό το φεστιβάλ δεν υπάρχουν όρια. Γίνεσαι ένας ηθοποιός, μπαίνεις στο πετσί του ρόλου, ζεις την κάθε σου στιγμή και ενσαρκώνεις πολυάριθμους ρόλους. 

## Διασκέδαση
Όσον αφορά τη μουσική, οι μπάντες παίζουν σε μια επιβλητική σκηνή με φωτιές. Παίζεται κυρίως η ηλεκτρονική μουσική, hardcore techno και gabber όπως το συγκρότημα οι 9Electric.

Κατηγορία:Φεστιβάλ
Κατηγορία:Αξιοθέατα στις Ηνωμένες Πολιτείες
Βραβείο Οστρόβσκι

Το **Βραβείο Οστρόβσκι** είναι ένα βραβείο μαθηματικών, που απονέμεται κάθε περιττό έτος για εξαιρετικό επίτευγμα στα μαθηματικά, που κρίνεται από μία διεθνής κριτική επιτροπή από τα πανεπιστήμια της Βασιλείας, της Ιερουσαλήμ, του Βατερλώ και των ακαδημιών της Δανίας και των Κάτω Χωρών. Ο Αλεξάντερ Οστρόβσκι, ένας μακροχρόνιος καθηγητής στο Πανεπιστήμιο της Βασιλείας, δώρησε το κτήμα του στο ίδρυμα, προκειμένου να καθιερώσει ένα βραβείο για εξαιρετικά επιτεύγματα στα γνήσια μαθηματικά και τα θεμέλια των αριθμητικών μαθηματικών. Επί του παρόντος έχει χρηματικό βραβείο 100.000 ελβετικών φράγκων. 

Οι παραλήπτες του είναι: 

* **1989:** Λουί ντε Μπρανς ντε Μπουρσιά (Γαλλία/Ηνωμένες Πολιτείες)
* **1991:** Ζαν Μπουργκέν (Βέλγιο)
* **1993:** Μίκλος Λάτσκοβιτς (Ουγγαρία) και Μαρίνα Ράτνερ (Ρωσία/Ηνωμένες Πολιτείες)
* **1995:** Άντριου Γουάιλς (Ηνωμένο Βασίλειο) 
* **1997:** Γιούρι Βαλεντίνοβιτς Νεστερένκο (Ρωσία) και Ζιλ Πιζιέ (Γαλλία)
* **1999:** Αλεξάντερ Μπέιλινσον (Ρωσία/Ηνωμένες Πολιτείες) και Χέλμουτ Χόφερ (Ελβετία/Ηνωμένες Πολιτείες)
* **2001:** Χένρικ Ιβάνιετς (Πολωνία/Ηνωμένες Πολιτείες), Πίτερ Σάρνακ (Νότια Αφρική/Ηνωμένες Πολιτείες) και Ρίτσαρντ Τέιλορ (Ηνωμένο Βασίλειο/Ηνωμένες Πολιτείες)
* **2003:** Πολ Σίμουρ (Ηνωμένο Βασίλειο)
* **2005:** Μπεν Γκριν (Ηνωμένο Βασίλειο) και Τέρενς Τάο (Αυστραλία/Ηνωμένες Πολιτείες)
* **2007:** Όντεντ Σχραμ (Ισραήλ/Ηνωμένες Πολιτείες)
* **2009:** Σορίν Πόπα ( Ρουμανία/Ηνωμένες Πολιτείες)
* **2011:** Ιμπ Μάντσεν (Δανία), Ντέιβιντ Πρέις (Ηνωμένο Βασίλειο) και Κάνναν Σουνταραράτζαν  (Ινδία/Ηνωμένες Πολιτείες)
* **2013:** Γιτάνγκ Τζανγκ (Ηνωμένες Πολιτείες)
* **2015:** Πέτερ Σόλτσε (Γερμανία)
* **2017:** Ακσάι Βενκατές (Ινδία/Αυστραλία)
***2019:** Ασσάφ Ναόρ (Ισραήλ/Ηνωμένες Πολιτείες)

## Παραπομπές


Κατηγορία:Βραβεία μαθηματικών
Αλεξάντερ Οστρόβσκι (μαθηματικός)

Ο **Αλεξάντερ Μάρκοβιτς Οστρόβσκι** (, , 25 Σεπτεμβρίου 1893, Κίεβο της Ρωσικής Αυτοκρατορίας - 20 Νοεμβρίου 1986, Μοντανιόλα του Λουγκάνο, Ελβετία) ήταν μαθηματικός.

## Βιογραφία
Καθώς ο πατέρας του, Μάρκ, ήταν έμπορος, ο Οστρόβσκι φοίτησε στο Κολλέγιο Εμπορίου του Κιέβου και όχι σε κάποιο γυμνάσιο και συνεπώς δεν είχε επαρκή προσόντα για να γίνει δεκτός στο πανεπιστήμιο. Ωστόσο, το ταλέντο του δεν παρέμεινε απαρατήρητο και ο μέντορας του Οστρόβσκι, Ντμίτρι Γκρέιβ, έγραψε στους Έντμουντ Λάνταου και Κουρτ Χένσελ για βοήθεια.

Ακολούθως, άρχισε να σπουδάζει μαθηματικά στο Πανεπιστήμιο του Μάρμπουργκ, υπό την επίβλεψη του Χένσελ το 1912. Κατά τη διάρκεια του Α 'Παγκοσμίου Πολέμου φυλακίστηκε, αλλά χάρη στην παρέμβαση του Χένσελ, οι περιορισμοί στις μετακινήσεις του μειώθηκαν κάπως και του επετράπη να χρησιμοποιήσει τη βιβλιοθήκη του πανεπιστημίου.

Μετά το τέλος του πολέμου, μετακόμισε στο Γκέτινγκεν όπου έγραψε τη διδακτορική διατριβή του και επηρεάστηκε από τους Χίλμπερτ, Κλάιν και Λάνταου. Το 1920, μετά την απόκτηση του διδακτορικού τίτλου, μετακόμισε στο Αμβούργο, όπου εργάστηκε ως βοηθός του Έριχ Χέκε και ολοκλήρωσε τη διατριβή του το 1922. Το 1923 επέστρεψε στο Γκέτινγκεν και το 1928 έγινε Καθηγητής Μαθηματικών στη Βασιλεία, μέχρι τη συνταξιοδότησή του το 1958. Το 1950 ο έλαβε ελβετική ιθαγένεια. Δημοσίευσε επιστημονικά έγγραφα μέχρι τα τέλη της όγδοης δεκαετίας της ζωής του.

## Δείτε επίσης

* Θεώρημα του Οστρόβσκι 
* Θεώρημα χάσματος Οστρόβσκι-Χάνταμαρντ 
* Αριθμητικό σύστημα Οστρόβσκι 
* Βραβείο Οστρόβσκι

## Παραπομπές


## Εξωτερικοί σύνδεσμοι

* Ιστοσελίδα του Ιδρύματος Ostrowski: σύντομη βιογραφία 
*    
*      
* Gautschi, Walter, Alexander M. Ostrowski (1893-1986): Η ζωή του, η δουλειά και οι μαθητές του

Κατηγορία:Ουκρανοί μαθηματικοί
Κατηγορία:Ελβετοί μαθηματικοί
Κατηγορία:Μαθηματικοί του 20ού αιώνα
Κατηγορία:Αλγεβριστές
Κατηγορία:Εβραίοι επιστήμονες
Κατηγορία:Εβραίοι της Ουκρανίας
Γιοάννα Μπάτορ

Η **Γιοάννα Μπάτορ** (, γεννημένη στις 2 Φεβρουαρίου 1968) είναι Πολωνή μυθιστοριογράφος, δημοσιογράφος, φεμινίστρια και ακαδημαϊκός. Ειδικεύεται στην πολιτισμική ανθρωπολογία και στις σπουδές φύλου. Το 2013 έλαβε το Βραβείου Λογοτεχνίας Νίκε. 

## Ζωή και σταδιοδρομία
Γεννήθηκε στην πόλη Βάουμπζιχ () στην Κάτω Σιλέσια της νοτιοδυτική Πολωνίας. Σπούδασε πολιτιστικές σπουδές στο Πανεπιστήμιο της Βαρσοβίας. Αποφοίτησε επίσης από τη Σχολή Κοινωνικών Επιστημών που συνδέεται με την Πολωνική Ακαδημία Επιστημών στη Βαρσοβία. Η διδακτορική της διατριβή αφορούσε τις φιλοσοφικές πτυχές της φεμινιστικής θεωρίας και του λόγου σχετικά με την ψυχανάλυση και τον μεταμοντερνισμό. Τα έτη 1999-2008 εργάστηκε ως βοηθός καθηγητής στο Τμήμα φιλοσοφίας και κοινωνιολογίας της Πολωνικής Ακαδημίας Επιστημών. Από το 2007 έως και το 2011 δίδαξε στην Πολωνική-Ιαπωνική Ακαδημία Πληροφορικής. Συμμετείχε επίσης σε υποτροφίες όπως η Νέα Σχολή Κοινωνικών Ερευνών στη Νέα Υόρκη και το Ίδρυμα Ιαπωνίας στο Τόκιο. 

Είναι γνωστή για το έντονο ενδιαφέρον της για τον ιαπωνικό πολιτισμό. Το πρώτο βιβλίο της για την Ιαπωνία ήταν το *Japoński wachlarz* (Ιαπωνική βεντάλια) που γράφτηκε μετά τη διετή παραμονή της στην Ιαπωνία. 

Έχει γράψει πολλά βιβλία, τόσο μυθοπλασίας όσο και μη-φαντασίας. Οι τίτλοι της, όπως *η Ιαπωνική βεντάλια* και το *Sandy Mountain*, έλαβαν μεγάλη αναγνώριση στην πατρίδα της την Πολωνία. Το 2010, προτάθηκε για το Βραβείο Λογοτεχνίας Γκντύνια και το Βραβείο Νίκε, για το βιβλίο της *Sandy Mountain*. Το 2013, το μυθιστόρημά της *Ciemno, prawie noc* (*Σκοτάδι, σχεδόν νύχτα*) κέρδισε το Βραβείο Νίκε, το κορυφαίο βραβείο λογοτεχνίας της Πολωνίας. 

Επίσης, έχει εργαστεί ως αρθρογράφος για τη *[[Gazeta Wyborcza]]* και έχει δημοσιεύσει άρθρα σε περιοδικά όπως τα *[[Tygodnik Powszechny]]*, *[[Twórczość]]*, *Bluszcz*, *Czas kultury* και *Kultura* *i społeczeństwo*. Έχει υπάρξει μέλος της κριτικής επιτροπής του Βραβείου Ρίσαρντ Καπουστσίνσκι. 

## Έργα

* *Φεμινισμός, Μεταμοντερνισμός, Ψυχανάλυση* (2001) 
* *Μία γυναίκα* (2002) 
* *Ιαπωνική βεντάλια* (2004) 
* *Sandy Mountain* (2009) 
* *Cloudalia* (2010) 
* *Σκοτάδι, σχεδόν νύχτα* (2013) 
* *Ένας καρχαρίας από το πάρκο Γιογιόγκι* (2014) 
* *Island Tear* (2015) 
* *Έτος του Κουνελιού* (2016) 
* *Purezento* (2017) 

## Δείτε επίσης

* Βραβείο Nίκε 
* Βραβείο Μπεάτα Πάβλακ 
* Πολωνική λογοτεχνία 

## Παραπομπες


Κατηγορία:Πολωνές συγγραφείς
Κατηγορία:Πολωνές μυθιστοριογράφοι
Κατηγορία:Πολωνές δημοσιογράφοι
Κατηγορία:Πολωνοί φεμινιστές
Κατηγορία:Νικητές Βραβείου Νίκε
Χορστ Ζέεχοφερ

O **Χορστ Ζέεχοφερ** (*Horst Seehofer*, 4 Ιουλίου 1949) είναι Γερμανός πολιτικός, πολιτευόμενος με το βαυαρικό κόμμα της Χριστιανοκοινωνικής Ένωσης (CSU), ενώ από το 2008 έως το 2019 χρημάτισε πρόεδρος του κόμματος και από τον Μάρτιο του 2018 είναι ομοσπονδιακός υπουργός Εσωτερικών στην τέταρτη κυβέρνηση της Άνγκελα Μέρκελ.

Από το 2008 έως το 2018 ήταν πρωθυπουργός του ομόσπονδου κρατιδίου της Βαυαρίας και από το 2013 έως το 2018 ήταν μέλος του κρατιδιακού κοινοβουλίου. Προηγουμένως δραστηριοποιούνταν σε ομοσπονδιακό επίπεδο και ήταν από το 1980 έως το 2008 μέλος του ομοσπονδιακού κοινοβουλίου (Μπούντεσταγκ), από το 1992 έως το 1998 ομοσπονδιακός υπουργός Υγείας και από το 2005 έως το 2008 ομοσπονδιακός Υπουργός Τροφίμων, Γεωργίας και Προστασίας των Καταναλωτών. Στις 12 Νοεμβρίου 2018 ο Ζέεχοφερ ανακοίνωσε την πρόθεση παραίτησής του από πρόεδρος της CSU στις 19 Ιανουαρίου 2019.

## Παραπομπές


Κατηγορία:Γερμανοί πολιτικοί
Κατηγορία:Γερμανοί υπουργοί
Κατηγορία:Υπουργοί Εσωτερικών
Κατηγορία:Γερμανοί Ρωμαιοκαθολικοί
Εκλογές Κυβερνήτη του Γκουάμ (2018)

Οι **εκλογές κυβερνήτη του Γκουάμ του 2018** διενεργήθηκαν στις 6 Νοεμβρίου 2018, προκειμένου να εκλεγεί ο Κυβερνήτης του Γκουάμ. Ο Ρεπουμπλικανός κυβερνήτης Έντι Κάλβο δεν μπορούσε να είναι εκ νέο υποψήφιος, ύστερα από την επανεκλογή του στις εκλογές του 2014, καθώς με βάση τη νομοθεσία του Γκουάμ, ο Κυβερνήτης απαγορεύεται να υπηρετήσει και 3η συνεχόμενη θητεία.  Εκτός από τον Κυβερνήτη εκλέγεται και ο Αντικυβερνήτης, ως συνυποψήφιος. Έπειτα από τον προκριματικό γύρο στις 25 Αυγούστου, το Ρεπουμπλικανικό Κόμμα έδωσε το χρίσμα για την υποψηφιότητα στον Αντικυβερνήτη  Ρέι Τενόριο (ο οποίος δεν είχε αντίπαλο στις προκριματικές εκλογές), ενώ το Δημοκρατικό Κόμμα όρισε υποψήφια την πρώην γερουσιαστή Λου Λέον Γκερέρο (η οποία κέρδισε στον προκριματικό γύρο . Νικήτρια αναδείχθηκε η τελευταία, με ποσοστό 50,7 % των ψήφων και έγινε η πρώτη γυναίκα κυβερνήτης στην ιστορία του Γκουάμ.

## Εκλογές Κυβερνήτη
Συνυποψήφιος του Ρεπουμπλικανού Ρέι Τενόριο ήταν ο Τόνι Άντα και της Δημοκρατικής Λου Λέον Γκερέρο ο Τζος Τενόριο. 
Η υποψήφια των Δημοκρατικών Λου Λέον Γκερέρο συγκέντρωσε 18.081 ψήφους έναντι 9.419 ψήφων για τον Ρεπουμπλικανό υποψήφιο, Ρέι Τενόριο. Με βάση τη νομοθεσία του Γκουάμ, οι υποψήφιοι για το αξίωμα του Κυβερνήτη για να εκλεγούν στο αξίωμα αυτό, θα πρέπει να έχουν συγκεντρώσει το απαιτούμενο ποσοστό του άνω του 50% των συνολικών ψήφων. Η Γκερέρο πέτυχε το συγκεκριμένο όριο με οριακή πλειοψηφία, 50,7% των ψήφων έναντι 26,41 για τον Τενόριο και 22,81% για τον Φρανκ Αγουόν τζούνιορ.

## Γενικές εκλογές
Οι γενικές εκλογές διεξήχθησαν επίσης την Τρίτη 6 Νοεμβρίου 2018.  Οι Δημοκρατικοί κέρδισαν μία έδρα στη Βουλή και οι Ρεπουμπλικανοί έχασαν επίσης μία. Έτσι, στη νέα Βουλή μετά τις εκλογές του 2018 εκλέχθηκαν 10 Δημοκράτες και 5 Ρεπουμπλικανοί. 

## Εκλογές για αντιπρόσωπο στην Αμερικανική Βουλή
Παράλληλα με τις εκλογές για Κυβερνήτη, εκλέχθηκε στις 6 Νοεμβρίου 2018 και ο αντιπρόσωπος του Γκουάμ στη Βουλή των Αντιπροσώπων των ΗΠΑ. Την έδρα κέρδισε ο υποψήφιος του Δημοκρατικού Κόμματος Μάικλ Σαν Νίκολας.

## Παραπομπές


## Εξωτερικοί σύνδεσμοι
;Επίσημες ιστοσελίδες προεκλογικής εκστρατείας
*Ray Tenorio (R) for Governor

2018
Γκουαμ